14 rozhovorov s odborníkmi, ktorí stoja pri rodičoch v radosti aj v chaose, hovoria o tom, čo sa nedá vygoogliť. Ako byť prítomný, ako sa nezblázniť a ako si zachovať láskavosť, k deťom aj k sebe. V rozhovoroch so psychológmi, pediatrami, dulou, či lektormi rodičovstva sa Kristína Tormová rozpráva o všetkom, čo tvorí skutočný život rodiny, o šestonedelí, imunite, hraniciach, šťastí, ale aj o traume z nášho detstva, ktorú si nevedomky prenášame aj do výchovy našich detí. Známu herečku, moderátorku a aktivistku tu však nesprevádza len zvedavosť, ale najmä jej vlastná skúsenosť mamy, ktorá sa nebojí hovoriť aj o tých dňoch, keď to nejde. Pretože je to normálne. Nie, nemusíme byť perfektné mamy a otcovia, je normálne nevládať, je normálne byť smutný, je normálne nemať upratané a je normálne povedať si dosť.